text: Byrådsmedlem fra Vejle afløser Ulla Tørnæs
  27 maj 2014 kl. 07.16
  Det bliver Jens Ejner Christensen, byrådsmedlem i Vejle, der skal afløse Ulla Tørnæs i folketinget, når hun træder ind i Europa-parlamentet.
  Jens Ejner Christensen er førstesuppleant for Ulla Tørnæs, og han siger til TV SYD, at han ser frem til arbejde i Folketinget.
  Han stillede op til Folketingsvalget ved det seneste valg, men kom ikke ind.
  Jens Ejner Christensen er fra Jelling. Han har været formand for Videnscenter for Landbrug og været formand for Vejle-Fredericia Landboforening.
  